મને કહે : ‘તમે મુંબઈ આવી જાઓ. અહીં અમારી હોસ્પિટલમાં સરસ રેડિયોલૉજિસ્ટ છે. લંડન ટ્રેઈન્ડ છે. તમે આવીને મને મળજો. હું બધુ6 ગોઠવી રાખીશ.’ ગીતા અને હું મુંબઈ ગયાં. ડૉ. અશોક ક્રિપલાણીએ બૉમ્બે હૉસ્પિટલમાં વાત કરી હતી. સવારના 11 વાગ્યે હું ડૉક્ટરની રૂમમાં ગયો. ગીતા સાથે આવી. ડૉક્ટરે મશીન શરૂ કરીને તપાસ કરવા માંડી. લગભગ 25-30 મિનિટ તપાસ કરીને પછી કહે, ‘ડૉ. પંડ્યા, તમારી કિડનીની નળીઓ બધી જ નૉર્મલ છે. તમને જે બ્લડપ્રેશરની તકલીફ વધી છે એનું કારણ કિડની નથી. તમે બપોરે રિપોર્ટ લઈ જજો અને તે વખતે અમારા મુખ્ય ડૉક્ટર પણ તમને ફરીથી તપાસી લેશે.’